Hadle Rasmus Bjuland

Hadle Rasmus Bjuland (født 19. mai 2000) er en norsk politiker (KrF) fra Nærbø i Hå kommune i Rogaland. Fra høsten 2021 er han leder for Kristelig Folkepartis Ungdom.

Han har tidligere vært politisk nestleder i ungdomspartiet og fylkesleder for både Aust-Agder og Vest-Agder KrFU, og vært politisk rådgiver for Oslo KrFs bystyregruppe. Han har også jobbet for KrFs stortingsgruppe, først som trainee og senere som kommunikasjonsrådgiver. Ved stortingsvalget 2021 var han 2. kandidat for Rogaland KrF, og ble valgt inn som 1. vararepresentant fra KrF i Rogaland på Stortinget for perioden 2021–2025. Han møtte for representanten Olaug Bollestad fra 1. til 14. oktober 2021, da hun satt i regjeringen Solberg som statsråd for Landbruks- og matdepartementet, med samtidig ansvar for Barne- og familiedepartementet.

Referanser

Eksterne lenker 
 

KrF-politikere i Rogaland
KrFUs ledelse
Vararepresentanter til Stortinget